PRITARTA

Šalčininkų r. savivaldybės

Administracijos direktoriaus

2021 m. birželio 8 d.

Įsakymu Nr. DĮV-836

**ŠALČININKŲ R. EIŠIŠKIŲ GIMNAZIJA**

**STRATEGINIS PLANAS**

**2021-2024 M.**

**Eišiškės**

**2021 m.**

**TURINYS**

1.ĮVADAS............................................................................................................................2

2.GIMNAZIJOS PRISTATYMAS.......................................................................................2

2.1. BENDROSIOS ŽINIOS.................................................................................................3

2.2. BENDROSIOS NUOSTATOS.......................................................................................3

3. IŠORINĖ ANALIZĖ (PEST MATRICA).........................................................................6

4. GIMNAZIJOS VEIKLOS ANALIZĖ...............................................................................7

5. GIMNAZIJOS STIPRIŲJŲ IR SILPNŲJŲ PUSIŲ BEI GALIMYBIŲIR GRĖSMIŲ ANALIZĖ..............................................................................................................................9

6.ĮSIVERTINIMO IŠVADOS.............................................................................................10

7.STRATEGINĖS IŠVADOS.............................................................................................12

8.GIMNAZIJOS VIZIJA.....................................................................................................13

9.GIMNAZIJOS MISIJA.....................................................................................................13

10. STRATEGINIAI TIKSLAI, UŽDAVINIAI, PRIEMONĖS..........................................14

11. PLANO ĮGYVENDINIMO STEBĖSENOS PROCESAS.............................................24

**ĮVADAS**

Šalčininkų r. Eišiškių gimnazijos strateginis planas 2021–2024 metams yra gimnazijos 2017-2020 metų strategijos tęsinys. Šalčininkų r. Eišiškių gimnazijos strateginio plano paskirtis – parengti strategiją, atsižvelgiant į viziją, misiją ir tikslus bei padėti efektyviai planuoti, organizuoti gimnazijos veiklą, telkti gimnazijos bendruomenę sprendžiant aktualias ugdymo problemas. Strateginio plano tikslas – organizuoti kryptingą gimnazijos veiklą, siekiant užtikrinti šiandienos keliamus reikalavimus atitinkantį mokinių ugdymą ir ugdymąsi, telkti mokyklos bendruomenę, kuriant ir tobulinant ugdymo aplinkas, sudarant sąlygas mokyklos bendruomenei aktyviau dalyvauti gerinant ugdymo kokybę. Siekiama racionaliai panaudoti gimnazijos materialinius bei intelektualinius resursus. Šalčininkų r. Eišiškių gimnazijos strateginis planas parengtas vadovaujantis Švietimo įstatymu, Valstybine švietimo 2013–2022 metų strategija, patvirtinta Lietuvos Respublikos Seimo 2013 m. gruodžio 23 d. nutarimu Nr. XII-745 „Dėl valstybės švietimo 2013–2022 metų strategijos patvirtinimo“, Lietuvos pažangos strategija „Lietuva 2030“, patvirtinta Lietuvos Respublikos Seimo 2012 m. gegužės 15 d. nutarimu Nr. XI-2015 „Dėl valstybės pažangos strategijos „Lietuvos pažangos strategija „Lietuva 2030“ patvirtinimo“, „Geros mokyklos koncepcija“, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V1308, kitais teisės aktais, Eišiškių gimnazijos nuostatais, gimnazijoje atliktų vidaus tyrimų duomenimis ir įsivertinimo išvadomis, gimnazijos bendruomenės siūlymais ir rekomendacijomis.

Gimnazijos strateginį planą rengė direktoriaus įsakymu 2020 m. spalio 21 d. Nr. V194 sudaryta strateginio plano rengimo grupė, sudaryta iš administracijos, mokytojų, mokinių, mokinių tėvų atstovų. Strateginio plano projekto svarstyme dalyvavo gimnazijos bendruomenė, teikė savo pastabas ir pasiūlymus. Rengiant gimnazijos strateginį planą buvo laikomasi viešumo ir bendradarbiavimo principų.

**II. GIMNAZIJOS PRISTATYMAS**

**2.1. BENDROSIOS ŽINIOS**

|  |  |
| --- | --- |
| Pavadinimas | Šalčininkų r. Eišiškių gimnazija |
| Steigėjas | Šalčininkų rajono savivaldybės taryba |
| Teisinė forma | Šalčininkų r. savivaldybės biudžetinė, pelno nesiekianti švietimo, vaikų ugdymo institucija, teikiantį bendrąjį pradinį, pagrindinį, vidurinį išsilavinimą. |
| Teisinis statusas | Juridinis asmuo, kodas 191416098 |
| Tipas | Gimnazija |
| Paskirtis | Gimnazijos tipo gimnazija visų amžiaus tarpsnių vaikams |
| Mokomoji kalba | Lenkų |
| Pagrindinė veiklos rūšis | Pagrindinė veiklos sritis – švietimas, rūšis – bendrasis vidurinis mokymas, kodas-80.21.30 |
| Įkūrimo data | Mokyklos įsteigimo data – 1956 m. Gimnazijos įsteigimo data: 2006 m. |
| Adresas | Vilniaus g. Nr.81, Eišiškės, Šalčininkų r., Lietuva |
| Telefonai | |  | | --- | | +380 56471 | |
| Faksas | |  |  | | --- | --- | |  | +380 56471 | |
| Elektroninis paštas | eisiskiu.gimnazija@gmail.com |

Mokinių kaita per paskutinius trejus metus

|  |  |  |  |
| --- | --- | --- | --- |
| Metai/skaičiai | 2018 | 2019 | 2020 |
| Bendras mokinių skaičius | 396 | 393 | 387 |
| Priešmokyklinė grupė | 12 | 10 | 10 |
| Ikimokyklinė grupė | 8 | 10 | 11 |
| 1–4 klasės | 113 | 116 | 117 |
| 5-8 klasės | 130 | 128 | 114 |
| IG-IVG klasės | 133 | 129 | 135 |
| Komplektų skaičius | 26 | 26 | 25 |

**2.2 BENDROSIOS NUOSTATOS**

2017-2020 metų Gimnazijos strateginiame plane buvo iškelti tikslai :

1.Siekti visapusiško ugdymo proceso dalyvių poreikių tenkinimo, kurti gerąją mokyklą,

2. Skatinti bendruomenės narių bendradarbiavimą ugdymo kokybei ir aplinkai gerinti,

3. Siekti glaudesnio gimnazijos ir tėvų bendradarbiavimo įtraukiant tėvus į formalią ir neformalią švietimo veiklą, skatinti jų domėjimąsi mokykla.

Šiems tikslams įgyvendinti kiekvienais metais buvo rengiami metų veiklos planai, parengtas veiklos tobulinimo planas 2018-2021 metams po išorinio audito, 2020-2022 metų veiklos tobulinimo planas pagal kokybės krepšelį.

Gimnazijos bendruomenė siekia sėkmingo mokyklos tikslų ir uždavinių įgyvendinimo. Nepaisant pakankamai didelių mokyklos vadovybės ir mokytojų pastangų, akivaizdu, kad reikėtų efektyviau vykdyti ugdymo(si) proceso diferencijavimą ir individualizavimą, efektyviau naudoti vertinimo informaciją ugdymui(si) planuoti ir koreguoti, skatinti kiekvieno mokinio ir mokytojo asmeninę atsakomybę bei kompetenciją, skatinti įvairesnių mokymosi priemonių, technologijų, informacijos šaltinių naudojimą ugdymo procese. Taip pat būtina tobulinti mokinių komunikavimo kompetencijas.

Gimnazija padeda moksleiviui įgyti bendrąjį dalykinį, sociokultūrinį, technologinį raštingumą, ugdo dorinę, tautinę ir pilietinę brandą, didžiuojasi pasiekimais ugdymo proceso bei galutiniais mokinių įvertinimais.

2020/2021 m. m. sukomplektuoti 8 pradinio ugdymo komplektai, 11 pagrindinio ugdymo komplektų ir 4 vidurinio ugdymo komplektai. Pagal pradinio ugdymo programą ugdoma 117 mokinių, pagal pagrindinio ugdymo programą -184 mokiniai ir pagal vidurinio ugdymo programą-64 mokiniai. Turime vieną priešmokyklinio ugdymo grupę ( 10 vaikų) ir vieną ikimokyklinio ugdymo grupę ( 11 vaikų). Sumažėjo specialiųjų poreikių mokinių. Turime tik vieną mokinį. Gimnazijoje dirba 57 mokytojai: 8 mokytojai metodininkai, 41 vyr. mokytojas. Gimnazijoje dirba specialistai: socialinis pedagogas, logopedas, mokytojo padėjėjas, popamokinės veiklos organizatorius , choreografas, karjeros ugdymo specialistas, bibliotekininkas. Ieškomas psichologas.

Gimnazijoje mokosi įvairių socialinių sluoksnių mokiniai, nemaža dalis iš jų neturi visapusiškai palankios ugdymosi aplinkos namuose. Tai rodo ir didelis nemokamą maitinimą gaunančių mokinių skaičius ( 34 procentai). Daug mokinių gyvena atokiau nuo mokyklos ir yra pavėžėjami. Nemaža dalis į mokyklą ir iš jos keliauja maršrutiniais autobusais ( apie 45 proc.), kurių maršrutų grafikas nėra toks lankstus, kad mokiniai galėtų daugiau laiko skirti veiklai mokyklos aplinkoje. Mokykla turi vieną mokyklinį autobusą.

Įgyvendinant praeitų ir šių metų tikslus ir uždavinius teko susidurti su naujais iššūkiais. Kadangi dalis mokslo metų ugdymas buvo ir yra vykdomas nuotoliniu būdu, iškilo naujų uždavinių. Per trumpą laiką išklausyta daugybė nuotolinių seminarų/mokymų, įvaldyta virtualioji mokymosi aplinka Google Classroom. Mokytojai dviejų savaičių bėgyje turėjo įgyti naujų įgūdžių dirbti su IKT, pakoreguoti dalykų teminius planus, pritaikyti juos prie nuotolinio ugdymo. Mokykla aprūpino dalį mokinių ir mokytojų kompiuteriais, planšetėmis. Karantino metu daugiau laiko skiriama bendravimui su mokinių tėvais nuotolinio ugdymo organizavimo klausimais.

Gimnazijai suteiktas Sidabrinis saugios e. erdvės ženklas. ( 2016 metais buvo suteiktas Bronzinis saugios e. erdvės ženklas). Taip pat gimnazija dalyvauja projekte „Saugios elektroninės erdvės vaikams kūrimas“.

Praeitų mokslo metų bėgyje ir šiais mokslo metais daug dėmesio skiriama bendravimui ir bendradarbiavimui su mokinių tėvais, ypač jaunesnių klasių. Nuolat vykdomas tėvų švietimas. Tėvams rengiami pranešimai įvairiomis pedagoginėmis temomis. Gimnazijos socialinė pedagogė, logopedė veda užsiėmimus su tėvais, teikia individualias konsultacijas. Daug dėmesio skiriama mokinių sveikatos stiprinimui. Mokinių maitinimas organizuotas pagal naujus reikalavimus. Sėkmingai vykdoma Sveikatos ir lytiškumo ugdymo bei rengimo šeimai bendroji programa.

Daug dėmesio skiriama individualios mokinio pažangos stebėjimui ir aptarimui. Organizuojami trišaliai mokinio-tėvų-klasės auklėtojo pokalbiai, mokinio-tėvų-dalykų mokytojų pokalbiai. Stebima kiekvieno mokinio daroma pažanga. Išnaudotos visos ugdymo plane numatytos valandos mokinių poreikiams tenkinti ir mokymosi pagalbai teikti. Skirta pakankamai valandų individualioms ir grupinėms konsultacijoms mokiniams. Padaryta pažanga aptariama pasibaigus pusmečiui. Vyksta individualūs pokalbiai su tėvais. Mokslo metų pabaigoje rengiami kiekvieno 1-4 klasių mokinio pasiekimų aprašai. Kadangi mokslo metus baigėme nuotoliniu būdu , kiekvieno mokinio pažanga ir pasiekimai buvo aptariami individualiai su tėvais irgi nuotoliniu būdu.

Neblogi paskutinių metų brandos egzaminų rezultatai. Iš viso buvo pasirinkta 77 valstybiniai brandos egzaminai ir 58 mokykliniai brandos egzaminai. Išlaikyta 95 % visų pasirinktų valstybinių brandos egzaminų ir 98 % mokyklinių brandos egzaminų. Geriausiai išlaikytas rusų k. valstybinis brandos egzaminas. Kitų valstybinių brandos egzaminų rezultatai yra patenkinami. Brandos egzaminų išlaikymo procentas yra didesnis nei rajone, o 2019 metais ir už šalies vidurkį . Palyginus su 2018/2019 mokslo metų rezultatais 2019/2020 mokslo metų rezultatai yra aukštesni. Iš viso gauta trys šimtukai , septyni darbai įvertinti 90-99 balais, trylika darbų-80-89 balais, 10 darbų-50-79 balais. Visi abiturientai gavo brandos atestatus. 56% abiturientų tęsia mokslus universitetuose ir kolegijose.

Visi dešimtokai gavo Pagrindinio ugdymo išsilavinimo pažymėjimus. Iš 33 dešimtokų mokslus gimnazijoje tęsia 29, profesinėse mokyklose mokosi 3. 5 ir IG klasių mokiniai dalyvavo Nacionaliniame mokinių pasiekimų patikrinime. 5 klasės mokiniai dalyvavo matematikos (vidurkis 18,1 iš galimų 39 taškų) pasaulio pažinimo ( vidurkis 19,6 ir galimų 40 taškų, skaitymo (vidurkis 14 iš galimų 30 taškų), patikrinimuose, IG klasių mokiniai-gamtos mokslų ( vidurkis32,9 iš galimų 50 taškų), matematikos ( vidurkis 28,8 iš galimų 50 taškų), skaitymo ( 29,7 iš galimų 37 taškų) ir socialinių mokslų ( vidurkis 44 iš galimų 50 taškų). Nacionaliniu lygmeniu rezultatai nebuvo lyginami. Palyginus su praeitų metų rezultatais gimnazijoje rezultatai nežymiai pagerėjo. Visi 1-IG , IIIG klasių mokiniai perkelti į aukštesnes klases. Nepažangių mokinių nebuvo.

Gimnazija turi savas tradicijas, kurios puoselėjamos, nes mokykloje ugdomas ne tik intelektas, bet ir vertybės, nuostatos, etiketas. Taip pat mokyklai svarbus įvaizdžio klausimas, todėl kuriamas ir koreguojamas mokyklos internetinis tinklalapis, nuolat tvarkoma mokyklos aplinka.

Dalyvauta įvairiose olimpiadose, akcijose, programose, projektuose, konkursuose: Nacionalinis konkursas „ Lietuvos istorijos žinovas“, tarptautinis edukacinis konkursas „Olimpis 2020“, vaizdo klipo kūrimo konkursas „Žalingų įpročių kelias į bedugnę. Ką renkiesi tu?“ ( II vieta), anglų k. konkursas , Vilniaus priešgaisrinės gelbėjimo valdybos kryžiažodžio konkursas, meninio ugdymo konkursas „ Tylioji rudens spalvos muzika“ ( III vieta), „Religinės poezijos konkursas Ku chwale Trojcy“, respublikinė viktorina“ Kalba yra didis, tautos statytas paminklas“, ( II vieta), skaitovų konkursas „ Kresy 2020“ ( I vieta) . Gėri rezultatai rajoninėse olimpiadose: geografijos ( I, II, III vietos), lenkų k. ( III vieta), rusų k. ( I vieta), lietuvių k. ( III vieta), matematikos ( I, III vietos), fizikos ( I, I, III vietos ), chemijos ( II, II vietos), 30-oji Lietuvos mokinių informatikos olimpiada. II-IV G klasių mokiniams buvo organizuoti susitikimai su universitetų, kolegijų atstovais, studentais, įvairių profesijų atstovais. Gimnazijoje vyko popamokiniai renginiai, minėjimai. Dauguma jų vyko nuotoliniu būdu. Buvo paminėta Europos kalbų diena, konstitucijos diena, tarptautinė tolerancijos diena, laisvės gynėjų diena, saugaus interneto diena. Gimnazija dalyvavo pilietinėse akcijose: „Atmintis gyva nes liudija“, „Padėkime vieni kitiems“.

Buvo vykdoma pedagoginės priežiūros stebėsena, organizuojami metodinės tarybos pasitarimai, metodinių grupių pasitarimai mokinių pasiekimų gerinimo klausimais.

Atnaujintas Gimnazijos pedagoginio darbo priežiūros organizavimo ir vykdymo tvarkos aprašas. Atnaujinta Mokinių pamokų lankomumo apskaitos tvarka.

Mokinių, turinčių specialiųjų ugdymosi poreikių pasiekimai ir pažanga buvo analizuojami pokalbiuose su mokytojais dalykininkais, klasių auklėtojais, VGK posėdžiuose.

Buvo stengiamasi kuo daugiau tėvų įtraukti į aktyvią gimnazijos veiklą. Tėvai buvo supažindinti su gimnazijos veiklos metiniais tikslais, uždaviniais. Tėvams sudarytos sąlygos teikti pasiūlymus planuojant klasių metinę veiklą, gimnazijos veiklą. Buvo atliktos tėvų apklausos IQESonline sistemoje. Kai kuriems tėvams buvo skirtos socialinio pedagogo, VGK, sveikatos priežiūros specialistės konsultacijos. Kadangi gimnazija neturi savo psichologo, atsiradus poreikiui, buvo kreiptasi pagalbos į Šalčininkų r. savivaldybės PPT, į Šalčininkų r. St. Rapolionio gimnazijos psichologą.

Socialiniuose tinkluose, gimnazijos svetainėje, Mano dienyne nuolat skleidžiama informacija apie gimnazijos veiklą, apie pasiekimus konkursuose, olimpiadose, varžybose. Nuolat yra tvarkomas ir pildomas Gimnazijos Metraštis.

Gerai sekėsi organizuoti pažintinę veiklą. Per 2019/2020 m. m. buvo organizuotos 23 pažintinės ekskursijos, kuriose dalyvavo 496 mokiniai. Įvyko 11 netradicinių pamokų už mokyklos ribų ( dalyvavo 165 mokiniai), 8 edukaciniai užsiėmimai muziejuose, laboratorijose ( dalyvavo 179 mokiniai). Vidutiniškai kiekvienas mokinys dalyvavo bent vienoje pažintinėje ekskursijoje, kiekvienas 5-12 klasių mokinys dalyvavo bent 2 edukaciniuose užsiėmimuose ar netradicinėse pamokose už mokyklos ribų.

Mokytojai nuolat tobulino savo kvalifikaciją kursuose, seminaruose. Iš viso buvo išklausyta 2509 valandų kursų ir seminarų. Vienam mokytojui vidutiniškai tenka 57 valandos.

Sėkmingai vykdomas etatinis apmokėjimas, sudaryti darbo grafikai, parengti pareigybių aprašai. Sėkmingai įgyvendintas ugdymo planas. Išnaudotos visos ugdymo plane numatytos valandos. Ugdymo planas atitinka mokinių, mokytojų poreikius. Skirtos valandos mokinių poreikiams tenkinti, konsultacijoms, kitoms veikloms.

Gimnazija stengiasi pritraukti lėšas iš išorės.

Gimnazijoje siekiama bendrų susitarimų laikymosi: visi gimnazijos mokytojai dirba pagal metodinėse grupėse aprobuotus ir suderintus su kuruojančiu pavaduotoju ilgalaikius teminius planus (naudojama vieningą ilgalaikių planų kūrimo metodika), vadovaujamasi mokyklos veiklą reglamentuojančiais dokumentais: Eišiškių gimnazijos mokinių elgesio taisyklės, Eišiškių gimnazijos mokinių elgesio taisyklės kabinetuose , Eišiškių gimnazijos mokinių lankomumo apskaitos tvarka, Eišiškių gimnazijos mokinių pažangos ir pasiekimų vertinimo tvarka**,** Eišiškių gimnazijos Moksleivių tėvų informavimo tvarka ir kitais dokumentais.

**III. IŠORINĖ ANALIZĖ (PEST MATRICA)**

|  |
| --- |
| **Išorinės aplinkos analizė** |
| **Politiniai–teisiniai veiksniai**  Gimnazija savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos vyriausybės nutarimais, švietimo ir mokslo ministro įsakymais, Eišiškių gimnazijos nuostatais ir kitais teisės aktais.  Šiuo metu gimnazijoje vykdomas ikimokyklinis, priešmokyklinis, pradinis, pagrindinis, vidurinis ugdymas. Gimnazija turi Higienos pasą.  Vyksta nuolatinė švietimo politikos kaita (atnaujinamos ir keičiamos ugdymo programos, keičiama darbuotojų apmokėjimo ir mokyklų vadovų skyrimo tvarka). Dažna kaita kuria nesaugumo, neužtikrintumo jausmą. |
| **Ekonominiai veiksniai**  Gimnazijos ekonominė veikla susijusi su šalies ekonomika, nes dalį išlaidų (Mokymo lėšas) finansuoja valstybė, o kitą dalį (Aplinkos lėšas) finansuoja rajono savivaldybė.  Brangsta vadovėliai, mokymo priemonės, didėja išlaidos elektrai, vandeniui, mokyklinio autobuso kurui ir kt. Tai blogina ugdymo proceso įgyvendinimo galimybes.  ES lėšų panaudojimas pagerina gimnazijos materialinę ir intelektualinę bazę. LR Labdaros ir paramos įstatymas leidžia gimnazijai panaudoti paramą, gautą iš gyventojų pajamų mokesčio. |
| **Socialiniai veiksniai**  Gimstamumo mažėjimas sąlygoja mokinių skaičiaus sumažėjimą.  Neigiamos demografinės tendencijos daro įtaką klasių komplektavimui ir kai kurių dalykų mokytojų skaičiaus pertekliui. Daugėja vyresniojo amžiaus pedagogų.  Dėl įtampos, didelio užimtumo šeimos per mažai dėmesio skiria vaikų auklėjimui, problemoms, dalis tėvų emigruoja. Todėl didėja socialinių, psichologinių problemų turinčių šeimų skaičius. Gausėja socialinę atskirtį patiriančių mokinių, kuriems reikia socialinės paramos.( Gimnazijoje užtikrinta parama socialiai remtiniems mokiniams).  Gimnazijoje dirba socialinis pedagogas, logopedas. Yra laisva psichologo darbo vieta. |
| **Technologiniai veiksniai**  Gimnazijoje kuriama saugi, šiuolaikiška, inovatyvi edukacinė aplinka.  Naujų šiuolaikinių technologijų įsigijimas ir panaudojimas pagerina ugdymo proceso kokybę: mokymasis tampa patrauklesnis, įdomesnis ir įvairesnis.  Didėja darbuotojų skaičius, gebančių dirbti su naujausiomis technologijomis ugdymo procese ir administravime. Informacinės ir komunikacinės technologijos vis labiau veikia ugdymo ir ugdymosi metodus, daro įtaką ne tik ugdymo turiniui, bet ir visam ugdymo procesui. Kokybiškai besikeičiančios technologijos bei jų taikymo galimybės skatina plėtoti informacinių ir komunikacinių technologijų švietime infrastruktūrą. Gimnazijoje skiriamas dėmesys ir lėšos, kad mokytojai būtų aprūpinti šiuolaikinėmis organizacinėmis ir mokymo priemonėmis. Sudarytos sąlygos naudotis kopijavimo aparatais, skeneriais, spausdintuvais, vaizdo ir garso technika, kompiuteriais, projektoriais, interaktyviomis lentomis, išmaniaisiais ekranais ir kt. Gimnazijos bibliotekoje ir atskiruose kabinetuose sukauptos ir naudojamos 123 mokomosios kompiuterinės programos.  Gimnazijos skaitykloje yra sukaupta daug žodynų , žinynų, kitos informacinės literatūros.  Visų mokytojų darbo vietos aprūpintos kompiuteriais. Kompiuteriais mokytojai gali naudotis mokytojų kambaryje (4 kompiuteriai), gimnazijos skaitykloje (4 kompiūteriai). Gimnazija turi patikimą internetinį ryšį. Visi kompiuteriai turi interneto prieigą.  Visi gimnazijos pedagogai yra baigę kompiuterinio raštingumo kursus ir geba naudoti informacines technologijas. Visi pedagogai geba dirbti virtualioje Google Classroom platformoje. Visose klasėse įrengti pakabinamieji projektoriai.  Gimnazijoje yra konferencijų salė su multimedijomis, įrengta garso, vaizdo ir apšvietimo sistema.  Gimnazijoje naudojamas elektroninis dienynas.  Gimnazijos veikla reguliariai viešinama gimnazijos internetinėje svetainėje [www.eisiskiu.gimnazija.lt](http://www.eisiskiu.gimnazija.lt), socialiniuose tinkluose. |

**IV. GIMNAZIJOS VEIKLOS ANALIZĖ**

**4.1. Organizacinė struktūra, įstaigos valdymas**

|  |
| --- |
| **Organizacinė struktūra**  Šalčininkų r. Eišiškių gimnazijos steigėjas-Šalčininkų rajono savivaldybė. Gimnazijai vadovauja direktorius Robert Sliževski. Veiklą koordinuoja dvi pavaduotojos ugdymui: Galina Paškevičienė ir Alicija Jankevič. Gimnazijoje veikia savivaldos institucijos: Gimnazijos taryba, Darbo taryba, Mokytojų taryba, Mokinių taryba, Metodinė taryba, Tėvų komitetas, Klasių tėvų komitetai. |
| **Žmogiškieji ištekliai**  Gimnazijoje dirba 57 mokytojai, 4 iš jų dirba antraeilėse pareigose. Gimnazijoje dirba 8 mokytojai metodininkai, 41 vyresnysis mokytojas.  Aukštąjį pedagoginį išsilavinimą turi visi mokytojai. Informacinių technologijų kursų pažymėjimus turi visi mokytojai.  Gimnazijoje dirba socialinis pedagogas, logopedas, karjeros ugdymo specialistė, visuomenės sveikatos priežiūros specialistė, bibliotekininkė, choreografas, inžinierius-programuotojas. |
| **Planavimo struktūra**  Gimnazija savo veiklą planuoja atsižvelgdama į įsivertinimo išvadas bei rekomendacijas.  Planavimo sistemą sudaro gimnazijos strateginis veiklos planas, Veiklos tobulinimo planas po išorinio vertinimo, Veiklos tobulinimo planas pagal kokybės krepšelio projektą, metinis veiklos planas, gimnazijos mokslo metų ugdymo planas, ugdymo turinio (mokomųjų dalykų, pasirenkamųjų dalykų, dalykų modulių, papildomojo ugdymo) programos, metodinės tarybos ir metodinių grupių planai, Vaiko gerovės komisijos planai, pedagogų atestacijos planas. Planams sukurti sudaromos darbo grupės (ugdymo planui, strateginiam planui, metinės veiklos planui). Planai ir programos derinami, siekiama dermės tarp įvairių planų tikslų ir uždavinių. |
| **Finansiniai ištekliai**  Gimnazijos veikla finansuojama iš Valstybės ir Savivaldybės biudžeto lėšų, rėmėjų lėšų, GPM 2 proc. lėšos. Papildomos lėšos gaunamos iš projektams skiriamų lėšų. |
| **Vidaus audito sistema**  Gimnazijoje vykdoma pedagoginės veiklos priežiūra.  Gimnazijos įsivertinimą atlieka gimnazijos veiklos įsivertinimo darbo grupė. Įsivertinimui atlikti yra naudojama IQESonlyne sistema. Gimnazijos finansinę veiklą kontroliuoja Valstybės kontrolės įgaliotos institucijos ir Šalčininkų rajono savivaldybės įgalioti asmenys.  Gimnazijos veiklą prižiūri Šalčininkų rajono Savivaldybės administracijos Švietimo ir sporto skyrius nustatyta tvarka. |
| **Ryšių sistema**  Techninės bazės aspektu kompiuterių skaičius vienam mokiniui atitinka Lietuvos standartą, visi dirbantys mokytojai moka naudotis kompiuterine technika. Mokytojų darbo vietos kompiuterizuotos.  Mokyklos bendruomenės paslaugoms – biblioteka su skaitykla. Įdiegta MOBIS sistema.  Gimnazijoje sukurta komunikavimo sistema: informacija pateikiama gimnazijos internetiniame puslapyje, elektroniniame dienyne, vyksta mokytojų pasitarimai tiesioginiu ir nuotoliniu būdu. . Organizuojami visuotiniai susirinkimai tėvams, klasių tėvų susirinkimai, atvirųjų durų dienos.  Mokykloje įdiegta elektroninio dienyno sistema.  Informacija platinama elektroniniu paštu, naudojantis elektroninio dienyno pranešimų funkcija ir mokyklos interneto svetainėje.  Organizuojami renginiai, vykdomi projektai, akcijos.  Naudojamasi mokinių ir mokytojų duomenų bazėmis, NEC sistema KELTAS, švietimo valdymo informacinė sistema ŠVIS.  Bankų pavedimai, vietiniai ir tarpiniai mokėjimai bei kitos operacijos atliekamos naudojant bankų internetines sistemas. |

**V. GIMNAZIJOS STIPRIŲJŲ IR SILPNŲJŲ PUSIŲ BEI GALIMYBIŲ IR GRĖSMIŲ ANALIZĖ**

|  |  |
| --- | --- |
| **Stipriosios pusės** | **Silpnosios pusės** |
| 1. Gimnazijos ugdymo planas orientuotas į mokinių pasiekimų gerinimą.  2. Ugdymas grįstas mokinių pažinimu ir jų poreikių tenkinimu .  3. Bendrystę stiprinantis mokinių į(si)traukimas į gimnazijos erdvių kūrimą, jų darbų demonstravimas.  4. Patyrę ir kvalifikuoti mokytojai, maža jų kaita.  5. Stiprus tradicijų puoselėjimas.  6. Mokinių saugumo ir lygių galimybių užtikrinimas.  7. Geri brandos egzaminų ir stojimo į aukštąsias mokyklas rezultatai.  8. Aukšti mokinių pasiekimai rajone, respublikoje dalykinėse olimpiadose, konkursuose, sporto varžybose.  9. Gimnazija labai gerai aprūpinta informacinėmis technologijomis, mokymo priemonėmis. Geras materialinių ir finansinių išteklių valdymas.  10. Bendradarbiavimas su kitomis švietimo institucijomis.  11. Aukšta mokytojų ir gimnazijos vadovų kvalifikacija ir kompetencija.  12. Tinkama logopedo, socialinio pedagogo pagalba. | 1. Kiekvieno mokinio individualios pažangos atpažinimas, pripažinimas ir parodymas pamokoje.  2. Vertinimo, įsivertinimo strategijų taikymas pamokoje.  3. Mokymosi erdvių ir turimų mokymo priemonių panaudojimas ugdyme.  4. Virtualių ugdymosi aplinkų panaudojimas mokymuisi.  5. Profesinis bendradarbiavimas tarpusavyje, tarpdalykiniai ryšiai ir integracija.  6.Ugdymo proceso diferencijavimas ir individualizavimas.  7. Nepakankamas gimnazijos bendruomenės narių bendradarbiavimas.  8. Mažas kai kurių mokinių ugdymosi sėkmingumas, motyvacijos stoka.  9. Individualios pažangos matavimas pamokoje.  10. Tėvų dalyvavimas gimnazijos bendruomenės veikloje.  11. Nepakankamas organizuojamas tėvų pedagoginis, psichologinis ir kitoks švietimas.  12. Trūksta psichologo. |
| **Galimybės** | **Grėsmės** |
| 1. Gimnazijos tapatumo, savitumo išsaugojimas, tradicijų tęstinumas.  2. Dalyvavimas tarptautiniuose ir šalies projektuose, sudarančiuose galimybę gerinti ugdymąsi.  3. Mokytojų dalykinio bendradarbiavimo ir dalykinės kompetencijos ugdymo teorijos ir praktikos klausimais plėtojimas.  4. Mokinių mokymosi motyvacijos skatinimas tobulinant pamokos vadybą.  5. Savivaldos institucijų stiprinimas.  6. Klasių bendruomenių stiprinimas.  7. Gimnazijos ryšių su užsienio ugdymo institucijomis stiprinimas ir plėtojimas.  8. Mokymo diferencijavimo, individualizavimo ir vertinimo kokybės gerinimas.  9. Didesnis dėmesys mokinio asmenybės formavimui.  10. Šiuolaikiškų, funkcionalių aplinkų, suteikiančių galimybę asmens ugdymo(si) sėkmei, kūrymas. Inovatyvių skaitmeninių priemonių , skatinančių aktyvią mokinių veiklą, naudojimas pamokose.  11. Duomenų apie mokinių mokymosi poreikius ir pasiekimus naudojimas planuojant ugdymo turinį ir sudarant mokinių mobiliąsias grupes.  12. Materialinės bazės stiprinimas pritraukiant papildomas lėšas. | 1. Didėjanti negatyvių socialinių veiksnių įtaka ugdymo(si) proceso efektyvumui, kultūros ir bendravimo elgsenai.  2.Mažėjantis mokinių skaičius mokyklos aptarnaujamoje teritorijoje dėl jaunų šeimų migracijos, mažo gimstamumo ir gyventojų senėjimo.  3. Vis daugiau mokinių gyvena nepilnose šeimose.  4. Mažėjanti mokymosi motyvacija.  5. Neadekvatus mokinių teisių ir pareigų suvokimas.  6. Didėjantis tėvų abejingumas mokinių mokymuisi ir auklėjimui.  7. Žemėjantis mokinių sveikatos indeksas, didėjantis dėl ligos praleistų pamokų skaičius. |

**VI. ĮSIVERTINIMO IŠVADOS :**

Gimnazijos veiklos įsivertinimas buvo atliktas 2020 m. gegužės mėnesį. Įsivertinimas buvo atliktas pagal Mokyklos, įgyvendinančios bendrojo ugdymo programas, veiklos kokybės įsivertinimo metodiką. (2016 m.)

Buvo surasti:

**Stiprieji veiklos rodikliai: 321. Mokymasis be sienų. Edukacinės išvykos.**

2019/2020 m. m. buvo organizuotos 23 pažintinės ekskursijos, kuriose dalyvavo 496 mokiniai. Vyko 11 netradicinių pamokų už mokyklos ribų, dalyvavo 165 mokiniai, 8 edukaciniai užsiėmimai, kuriuose dalyvavo 179 mokiniai. Vidutiniškai kiekvienas mokinys dalyvavo bent vienoje pažintinėje ekskursijoje. Kiekvienas 5-12 klasių mokinys dalyvavo bent 2 edukaciniuose užsiėmimuose ar netradicinėse pamokose už mokyklos ribų.

**Silpnieji veiklos rodikliai: 121. Optimalumas.**

Brandos egzaminų, standartizuotų testų rezultatai rodo, kad mokinių rezultatai atsilieka nuo šalies vidurkio. Nors brandos egzaminų išlaikymo procentas yra didesnis nei rajone, o 2019 m. ir už šalies išlaikymo procentą, tačiau egzaminų rezultatai palyginus žemesni.

**Buvo atliktos mokinių, tėvų, mokytojų apklausos IQESonline sistemoje. Apklausos rezultatai:**

**Mokinių apklausos rezultatai:**

|  |  |  |  |  |  |  |
| --- | --- | --- | --- | --- | --- | --- |
| |  |  | | --- | --- | | 5 aukščiausios vertės |  | |  | |  |  | | --- | --- | | 5 žemiausios vertės |  | |
| Per paskutinius 2 mėnesius iš manęs mokykloje niekas nesityčiojo  3,5 |  | Mokantis nuotoliniu būdu man reikia daugiau pagalbos  2,4 |
| Per paskutinius 2 mėnesius aš iš kitų mokinių nesityčiojau  3,5 |  | Per pamokas aš turiu galimybę pasirinkti įvairaus sudėtingumo užduotis  2,5 |
| Man yra svarbu mokytis  3,4 |  | Kartu su mokytoju aš planuoju savo mokymąsi (tikslus, žingsnius jiems pasiekti)  2,5 |
| Mano pasiekimų vertinimas man yra aiškus  3,3 |  | Aš noriai dalyvauju mokyklos organizuojamoje socialinėje ir visuomeninėje veikloje  2,9 |
| Mokykloje esame skatinami bendradarbiauti  3,2 |  | Pamokoje aš nebijau suklysti  2,9 |

**Tėvų apklausos rezultatai:**

|  |  |  |  |  |  |  |
| --- | --- | --- | --- | --- | --- | --- |
| |  |  | | --- | --- | | 5 aukščiausios vertės |  | |  | |  |  | | --- | --- | | 5 žemiausios vertės |  | |
| Per paskutinius 2 mėnesius mano vaikas iš kitų mokinių nesityčiojo  3,5 |  | Per pamokas mano vaikas turi galimybę pasirinkti įvairaus sudėtingumo užduotis  2,7 |
| Mano vaikui yra svarbu mokytis  3,4 |  | Mano vaikas kartu su mokytojais planuoja savo mokymąsi (tikslus, žingsnius jiems pasiekti)  2,7 |
| Pasiekimų vertinimas mano vaikui yra aiškus  3,2 |  | Mano vaikas nebijo pamokose suklysti  2,8 |
| Mokytojai padeda mano vaikui pažinti jo gabumus  3,2 |  | Mano vaikui sekasi mokytis nuotoliniu būdu  2,9 |
| Mokykloje mano vaikas yra skatinamas bendradarbiauti  3,2 |  | Mokykloje atsižvelgiama į mano vaiko nuomonę  2,9 |

**Mokytojų apklausos rezultatai**

|  |  |  |  |  |  |  |
| --- | --- | --- | --- | --- | --- | --- |
| |  |  | | --- | --- | | 5 aukščiausios vertės |  | |  | |  |  | | --- | --- | | 5 žemiausios vertės |  | |
| Mokinius pamokose skatinu bendradarbiauti  3,8 |  | Per paskutinius 2 mėnesius mokiniai iš kitų mokinių nesityčiojo  3,2 |
| Mokiniams padedu pažinti jų gabumus  3,7 |  | Mano mokiniams sekasi mokytis nuotoliniu būdu  3,2 |
| Su mokiniais aptariu jų mokymosi sėkmes  3,7 |  | Mano mokiniams yra svarbu mokytis  3,2 |
| Mano pamokose mokiniai nebijo suklysti  3,6 |  | Mano padedami mokiniai mokosi įsivertinti savo pažangą  3,2 |
| Aš atsižvelgiu į kiekvieno mokinio nuomonę  3,6 |  | Į mokyklą mokiniams eiti patinka  3,3 |

**VII. STRATEGINĖS IŠVADOS:**

Atsižvelgiant į vidaus ir išorės veiksnius, gimnazijos stiprybes, silpnybes, galimybes ir grėsmes būtina:

Stipriųjų pusių panaudojimas galimybėms realizuoti:

1. Sutelkta stipri kompetentingų, atsakingų mokytojų komanda, gebanti išsikelti strateginius tikslus ir kurti atvirą naujovėms, modernią, saugią, fiziškai ir emociškai sveiką mokyklą.

2. Renovuotas gimnazijos pastatas, atliktas vidaus patalpų remontas, renovuotas sporto aikštynas, kuriama tinkama ir saugi šiuolaikiška edukacinė aplinka, skatinanti siekti geresnės ugdymo kokybės kiekvieno mokinio ir mokytojo asmeninės ūgties ir maksimalios pažangos.

Stipriųjų pusių panaudojimas grėsmėms išvengti:

1. Sistemingai teikiama pedagoginė ir socialinė pagalba padės įveikti mokiniams mokymosi sunkumus, stiprinti jų socialines ir emocines kompetencijas bei pilietinę atsakomybę.

2. Ryšiai su socialiniais partneriais, kitomis institucijomis padės telkti bendruomenę, suteiks galimybę dalintis gerąja patirtimi, viešinti gimnazijos veiklas, kurti gerą gimnazijos įvaizdį.

Silpnųjų pusių neutralizavimas pasinaudojant galimybėmis:

1. Mokytojų dalyvavimas seminaruose leis patobulinti ugdymo proceso diferencijavimą pagal mokinių gebėjimus kompetencijas.

2. Įvairių vertinimo būdų ir metodų panaudojimas skatins mokinių mokymosi motyvaciją, pasitikėjimą savimi.

3. Dalyvavimas šalies, tarptautiniuose projektuose, prevencinėse programose padės kelti mokinių elgesio kultūrą, pilietinę savimonę.

Silpnųjų pusių stiprinimas:

1. Orientuoti mokinius į atsakingą mokymąsi, naudojant šiuolaikines technologijas, netradicines edukacines erdves.

2. Pamokų metu ir neformaliojoje veikloje taikyti metodus, skatinančius kritinį mąstymą bei tyrinėjimą ir daugiau dėmesio skirti mokinių įsivertinimui.

3. Tobulinti pamokos turinį, įtraukti mokinius į aktyvų ugdymo(si) procesą, atsižvelgiant į skirtingus besimokančiųjų poreikius.

4. Skatinti visų bendruomenės narių: pedagogų, mokinių, tėvų (rūpintojų, globėjų), komandinį darbą, nuolat bendrauti ir bendradarbiauti ugdymo(si) klausimais, dalintis patirtimi.

**VIII. GIMNAZIJOS VIZIJA:**

Moderni, efektyviai dirbanti gimnazija. Gimnazija besimokanti ir dirbanti kaip komanda-gimnazijos bendruomenė.

Gimnazija – atvira ir pasiruošusi pokyčiams, priklausomai nuo pasikeitimų ją supančioje aplinkoje; tokioje gimnazijoje kiekvienas bendruomenės narys sąmoningai suvokia kaitos būtinumą.

Gimnazija turinti gerą informacinę bazę, kompiuterizuotą biblioteką ir skaityklą.

Gimnazija siekianti Europos standartų dėl mokyklos aprūpinimo kompiuteriais.

Gimnazija propaguojanti sveiką gyvenimo būdą.

Gimnazija garantuojanti mokinių ir kitų gimnazijos bendruomenės narių saugumą.

**IX. GIMNAZIJOS MISIJA:**

Gimnazija-tai valstybinė ugdymo įstaiga, suteikianti pradinį, pagrindinį ir vidurinį išsilavinimą. Ugdymo procesas vykdomas lenkų kalba. Ji turi išsaugoti savo savitumą ir tuo pačiu metu užtikrinti sėkmingą nelietuvių tautybės mokinių integravimąsi į Lietuvos visuomenę.

Gimnazija ruošia mokinius savarankiškam gyvenimui, aukštosioms studijoms bei profesijos pasirinkimui.

Gimnazija stengiasi kūrybiškai išnaudoti visas siūlomas mokymosi galimybes, įvykdyti užsakovų –tėvų ( globėjų) lūkesčius, kad mokiniai siektų dvasinių vertybių, būtų darbštūs, savikritiški, savarankiški ir pasiryžę nuolat tobulėti, saugoti tautos kultūrinį paveldą, puoselėti pilietinius jausmus.

**X. STRATEGINIAI TIKSLAI**

1. Siekti kokybiško ugdymo (si), stiprinant šiuolaikinio ugdymo paradigmą.

2. Formuoti gimnazijos, kaip institucijos, bendravimo ir bendradarbiavimo kultūrą, plėtojant mokytojų, mokinių, jų tėvų ( globėjų, rūpintojų) bei socialinių partnerių ryšius.

|  |  |  |  |  |  |
| --- | --- | --- | --- | --- | --- |
| Tikslas 1. Siekti kokybiško ugdymo (si), stiprinant šiuolaikinio ugdymo paradigmą. | | | |  |  |
| Uždaviniai | Pagrindinės priemonės | Rezultato vertinimo kriterijai | Terminai | Lėšų poreikis | Atsakingi asmenys |
| Sukurti šiuolaikišką, funkcionalią aplinką, suteikiančią galimybę asmens ugdymo(si) sėkmei. | Pilnai išnaudotos visos lėšos, skirtos IKT diegimui, kokybės krepšelio veiklos tobulinimo plano lėšos.  Įrengtos išmaniosios klasės.  Pritaikytos mokymosi aplinkos mokinių patyriminiam mokymuisi.  Sudarytos sąlygos mokiniams tobulinti kalbinius įgūdžius.  Ugdomosios veiklos organizavimas kitose edukacinėse aplinkose.  Inovatyvių skaitmeninių priemonių , skatinančių aktyvią mokinių veiklą, naudojimas pamokose. | Pilnai atnaujinti chemijos, biologijos, fizikos, IT, technologijų , geografijos kabinetai. Modernus sporto aikštynas.  Mokiniai parengia ir pristato mokyklos bendruomenei patyriminės veiklos praktinius darbus, tuo pačiu tobulina komunikavimo kompetencijas ir stiprina komunikavimo gebėjimus.  Įrengta kalbų laboratorija. Laboratorijos užimtumas 100 procentų.  Per visų dalykų pamokas stiprinami mokinių skaitymo ir rašymo gebėjimai. Tikslingai ir kryptingai siekiama geresnių gimtosios ir lietuvių kalbos rezultatų.  Kaupiamas integruotų kalbų ir gamtos mokslų pamokų aplankų bankas.  Ne mažiau 5 % procentų kiekvieno dalyko pamokų vyksta kitose erdvėse. Pamokos vyksta muziejuose, laboratorijose, kitose aplinkose už klasės ir mokyklos ribų, virtualioje aplinkoje. Organizuojamos edukacinės išvykos. Auga mokinių pažinimo, socialinė, kūrybingumo, asmeninė kompetencijos.  Įsigyta ir naudojama „Smart Class+“ kalbų mokymosi programinė įranga.  Įsigyta ir naudojama EMA licencija mokiniams ir mokytojams.  5 kabinetai aprūpinti interaktyviais ekranais. | 2021-2022 m.  Nuolat | Mokymo lėšos  Kokybės krepšelio lėšos | Administracija,  IT specialistai,  Metodinė taryba  Mokytojai |
| Kiekvienais metais  2021-2022 metai |  |  |
| Tobulinti pedagogų ir pagalbos specialistų kompetencijas, reikalingas darbui inovatyviose aplinkose. | Dalyvavimas kvalifikacijos tobulinimo renginiuose, kviestinių seminarų organizavimas.  Praktinių mokymų inovatyvių mokymo priemonių įvaldymui organizavimas.  Praktinių mokymų „ Virtuali mokymosi aplinka Google Classroom“ organizavimas. | Gimnazijos darbuotojų kvalifikacijos tobulinimas tikslingas, padedantis veiksmingai įgyvendinti ugdymo turinį.  Visi mokytojai dalyvauja ne mažiau kaip 5 dienų ( 40 val.) per metus kvalifikacijos tobulinimo renginiuose ( tiesioginiu ar nuotoliniu būdu).  Kiekvienais metais organizuojama praktinė-metodinė konferencija ar kita metodinė veikla gimnazijos mastu.  Visi gimnazijos mokytojai dirba vienoje Google Classroom nuotolinio ugdymo platformoje. | Nuolat  Kiekvienais metais  Pagal poreikį | Kokybės krepšelio lėšos,  Kvalifikacijai tobulinti skirtos lėšos | Administracija  Metodinė taryba  IT specialistai |
| Tobulinti mokinių mokymosi pasiekimų gerinimo sistemą. | Kiekvieno mokinio daromos individualios pažangos stebėjimo, matavimo ir fiksavimo sistemos įgyvendinimas, analizė, naujų strategijų paieška atsižvelgiant į Bendrųjų programų reikalavimus ir realius mokinių gebėjimus.  Įvairių mokinio įsivertinimo metodų naudojimas pamokoje.  Vertingų pavyzdžių mokinių vertinimo ir įsivertinimo pamokoje banko kaupimas organizuojant kolegialųjį ryšį bei konsultacinę pagalbą.  Individualios mokinio pažangos aptarimas trišaliuose mokinio-tėvų-klasės auklėtojo pokalbiuose. | Visi mokytojai per pamokas skatina mokinius į(si)vertinti savo pasiekimus, naudojant įvairias strategijas. Apie 70 procentų mokinių geba objektyviai įsivertinti, geriau supranta mąstymo ir mokymosi procesą, mokymosi būdus ir savo mokymosi poreikius.  Sukauptas vertingų mokinių vertinimo ir įsivertinimo pamokoje pamokų pavyzdžių bankas.  Individuali kiekvieno mokinio pažanga ir pasiekimai aptariami bent trys kartus per metus. | Nuolat  Nuolat  Pagal poreikį | Mokymo lėšos  Kokybės krepšelio lėšos | Administracija  Metodinė taryba  Švietimo pagalbos specialistai  Mokytojai  Klasės auklėtojai |
| Tobulinti pagalbos mokiniui sistemą. | Sąlygų sudarymas mokinių konsultavimui.  Kiekvienam mokiniui optimalios pagalbos užtikrinimas pritaikant nuotolinį ugdymą.  Gabių ir specialių poreikių mokinių ugdymo sistemos tobulinimas bei jos įgyvendinimas.  Ugdymo karjerai veiklų organizavimas. | Numatytos valandos papildomam darbui su gabiais ir turinčiais mokymosi spragų mokiniais. Kiekvienais metais sudaromi įvairių dalykų lankstūs pagalbos teikimo tvarkaraščiai. Organizuojamos papildomos konsultacijos mokiniams, besiruošiantiems kontroliniams darbams, patikrinimams, egzaminams.  Esant poreikiui kiekvienas mokinys aprūpintas reikalinga nuotoliniam ugdymui įranga.  Esant poreikiui sudarytos sąlygos dirbti nuotoliniu būdu iš mokyklos patalpų.  Auga gabių mokinių pasiekimai rajono ir šalies olimpiadose, konkursuose, varžybose. Rengiamos mokinių kūrybinių darbų parodos. VGK aktyvesnis darbas.  Kiekvienais metais rengiamas ugdymo karjerai veiklų priemonių planas ( sudedamoji metų veiklos plano dalis) . Mokiniai nuolat informuojami ir konsultuojami profesinio informavimo ir ugdymo karjerai klausimais. Ne mažiau kaip 30 procentų I-IV G klasių mokinių dalyvauja individualiose konsultacijose karjeros ugdymo klausimais.  Organizuojami susitikimai su aukštųjų mokyklų ir profesinių mokyklų atstovais ( tiesioginiu arba nuotoliniu būdu).  Dalyvavimas aukštųjų mokyklų ir profesinių mokyklų atvirų durų renginiuose. Kiekvienais metais virš 60 procentų mokinių, įgijusių vidurinį išsilavinimą, tęsia mokymąsi kitose aukštosiose ir aukštesniosiose ugdymo įstaigose. | Kiekvienais metais  Pagal poreikį  Kiekvienais metais |  | Administracija  Švietimo pagalbos specialistai  Mokytojai  VGK  Karjeros planavimo specialistas,  Klasių auklėtojai  Mokinių taryba |
| Tikslas 2. Formuoti gimnazijos, kaip institucijos, bendravimo ir bendradarbiavimo kultūrą, plėtojant mokytojų, mokinių, jų tėvų ( globėjų, rūpintojų) bei socialinių partnerių ryšius. | | | |  |  |
| Gerinti gimnazijos bendruomenės bendravimo kultūros lygį. | Gimnazijos bendruomenės tradicijų puoselėjimas, pilietinės, tautinės, kultūrinės savimonės formavimas.  Mokytojų profesinio meistriškumo tobulinimas.  Gerosios patirties sklaida  tarp metodinės grupės narių. | Kiekvienais metais organizuojami tradiciniai renginiai, šventės, minėjimai. Kiekvienais metais rengiama atvirų durų diena. Mokiniai rengiami olimpiadoms, konkursams.  Mokytojai planuoja savo asmeninio meistriškumo augimą.  Kiekvienas metodinės  grupės narys, dalyvavęs  kvalifikacijos kėlimo  renginiuose, pasidalija  įgyta informacija,  išbandyta nauja praktika  metodinės grupės  posėdžiuose.  Kiekvienais metais organizuojamos atviros pamokos, gerosios patirties sklaidos renginiai gimnazijos, rajono mastu. | Kiekvienais metais | Mokymo lėšos  Projektinės veiklos lėšos  Rėmėjų lėšos  2 proc. GPM paramos lėšos  Kvalifikacijai tobulinti skirtos lėšos | Administracija  Užklasinės veiklos organizatorius  Metodinė taryba |
| Organizuoti bendrus mokinių, jų tėvų ir mokytojų renginius, debatus. | Organizuojamos Tėvų dienos, Atvirų durų dienos, tradicinės šventės, akcijos, pedagoginiai psichologiniai mokymai, paskaitos tėvams.  Teikiama informacija apie ugdymo proceso organizavimą, mokymosi pasiekimus, mokymosi pagalbos teikimą gimnazijos tinklapyje, e- dienyne, socialiniuose tinkluose.  Tėvai kviečiami į gimnazijos renginius.  Organizuojamos mokiniams ir jų tėvams individualios konsultacijos profesinio orientavimo klausimais.  Teikiama mokiniams ir jų tėvams informacija apie darbo rinką, profesijas, mokymo sistemas ir studijų programas Lietuvoje ir užsienyje. Ši veikla padės mokiniams apsispręsti renkantis būsimą profesiją. | Gerėja ir greitėja informacijos perdavimo būdai, mokiniai ir tėvai gauna laiku ir išsamią informaciją apie vaikų pažangą.  Didėja profesinio švietimo ir karjeros planavimo renginių skaičius per metus.  Didėja mokinių, įgijusių praktinių savęs pristatymo įgūdžių, skaičius.  Auga palankiai vertinančių profesinio švietimo informacijos sklaidos kokybę bendruomenės narių skaičius.  Tęsiamas projektas „Šok į tėvų klumpes“. | Kiekvienais metais | Mokymo lėšos  Projektinės veiklos lėšos  Rėmėjų lėšos | Administracija  Mokyklos taryba  Popamokinės veiklos organizatorius  Karjeros ugdymo specialistas,  Mokinių taryba  Tėvų komitetas |
| Gerinti gimnazijos bendruomenės bendravimo kultūros lygį, siekiant užtikrinti palankų emocinį ir psichologinį lygį. | Ugdomi mokinių vertybinės nuostatos ir bendrosios kompetencijos.  Visa gimnazijos bendruomenė kuria teigiamą mikroklimatą. Skatinami tolerantiški , geranoriški, pagrįsti pagarba, pasitikėjimu mokinių, mokytojų bei tėvų tarpusavio santykiai.  Atliekami mokinių tyrimai apie jų saugumo pojūtį gimnazijoje.  Kartu su pagalbą teikiančiais specialistais organizuojami klasių susirinkimai saugumo, pasitikėjimo savimi, savigarbos, gebėjimo gyventi visuomenėje temomis.  Gimnazijos internetinėje svetainėje teikiama informaciją apie psichologinės, socialinės pagalbos priemones.  Vykdomos socialinių kompetencijų formavimo programos. Dalyvaujama socializacijos ir psichotropinių medžiagų vartojimo prevencijos projektų konkursuose. Stiprinamas pilietinis ugdymas. | Auga mokinių, įtrauktų į aktyvų, kūrybišką, savarankišką darbą pamokose bei popamokinėje veikloje, skaičius .  Auga mokytojų, aktyviai dalyvavusių seminaruose, diskusijose, skaičius. Didėja ugdomosios veiklos formų, skatinančių mokymosi motyvaciją, įvairovė ir efektyvumas.  Aptartos mokinių įsivertinimo anketos, numatytos tolesnės priemonės.  Nemažėja įgyvendintų veiklos formų, skatinančių bendradarbiavimą, skaičius ir įvairovė.  Auga mokinių, dalyvavusių socialiniuose tyrimuose ir tyrimų skaičius.  Susirinkimų, projektų apie asmenybės brandą bei socialinius įgūdžius skaičius nemažėja.  Didėja informacijos sklaidos veiksmingumas.  Nemažėja mokinių, dalyvavusių socialinių kompetencijų formavimo programose bei prevencijos projektuose, skaičius.  Pagerėja mokinių lankomumas lyginant su praeitais metais. Mažėja pranešimų apie netinkamą mokinių elgesį skaičius. | Nuolat | Mokymo lėšos  Projektinės veiklos lėšos  Rėmėjų lėšos | Administracija  Švietimo pagalbos specialistai  Neformalaus ugdymo organizatorius  VGK |
| Formuoti gimnazijos įvaizdį. | Informacija apie gimnazijos veiklą viešinama gimnazijos svetainėje, e-dienyne, socialiniuose tinkluose, spaudoje.  Rengiamos mokinių kūrybinių darbų parodos už gimnazijos ribų.  Organizuojami koncertai, pasirodymai miestelio bendruomenei. | Informacija apie gimnazijos veiklą viešinama planingai ir operatyviai. Gerėja gimnazijos įvaizdis ir patrauklumas. | Nuolat | Mokymo lėšos  Projektinės veiklos lėšos  Rėmėjų lėšos | Administracija  Popamokinės veiklos organizatorius  Mokytojai |
| Aktyvinti finansų pritraukimą įvairiems projektams, programoms, konkursams. | Dalyvaujama finansuojamuose šalies ir užsienio projektuose.  Rėmėjų paieška. | Šalies ir užsienio projektų skaičius nemažėja. | 2021-2024 metai | Šalies ir užsienio projektų lėšos | Administracija  Popamokinės veiklos organizatorius  Mokytojai |
| Laukiami rezultatai:  Numatytos priemonės padės tiksliau įvertinti mokinių gebėjimų ir pasiekimų dermę. Atsiras daugiau galimybių įvardyti gimnazijos pridedamąją vertę.  Realizavę programą, mokytojai ir administracija galės objektyviau identifikuoti, analizuoti, vertinti mokytojų, mokinių pasiekimus bei gimnazijos realią situaciją mieste, rajone bei respublikoje.  Sudarytos sąlygos mokiniams įgyti kokybišką išsilavinimą, sėkmingai integruotis į šiuolaikinę visuomenę ir tapti kūrybinga, dvasinga, savarankiška asmenybe, atvira pokyčiams, gebančia garbingai konkuruoti. Ypatingas dėmesys bus skiriamas siekiant aktualizuoti mokymo turinį, jį sieti su socialine aplinka bei mokinių patirtimi, modernizuoti mokymo/si metodus, ugdyti gebėjimą mokytis visą gyvenimą.  Siekdamas užtikrinti mokymo kokybę, mokytojas nuolat tobulina dalykinę, pedagoginę, psichologinę kompetenciją, dirbdamas vadovaujasi Valstybinės švietimo strategijos prioritetais. Atsižvelgiant į šiuolaikinius visuomenės iššūkius, suteiktos mokiniams dabarties žmogui būtinos kompetencijos.  Tinkamai organizuojamos Ugdymo karjerai veiklos. Bus ištirti beveik visų mokinių profesinio švietimo poreikiai.  Dauguma II gimnazijos klasių mokinių atliks profesinio tinkamumo testus.  Vaiko gerovės komisija veiksmingai spręs iškilusias socialines, psichologines problemas.  Kiekvienoje klasėje vyks susirinkimai patyčių prevencijos, saugumo, pasitikėjimo savimi, savigarbos, gebėjimo gyventi visuomenėje temomis.  Dauguma mokinių turės pakankamai informacijos apie gimnazijoje vykdomas psichologinės, socialinės pagalbos priemones.  Dauguma mokinių dalyvaus socialinių kompetencijų formavimo programų vykdyme.  Beveik visi mokiniai dalyvaus projektuose, ekspedicijose, išvykose ir kituose užimtumo renginiuose.  Esant poreikiui bus atlikti socialiniai, psichologiniai tyrimai.  Dauguma mokinių ir mokytojų palankiai vertins gimnazijos renginius.  Periodiškai organizuosime ne mažiau kaip 2 mokinių ir mokytojų darbų parodas per mokslo metus.  Bus apdovanojami puikiai besimokantieji mokiniai, įvairių konkursų, olimpiadų, varžybų nugalėtojai.  Nuolat bus skelbiama apie įvairius gimnazijos ir klasių renginius bei konkursus gimnazijos internetinėje svetainėje, socialiniuose tinkluose, spaudoje.  Dauguma mokinių, mokytojų ir tėvų palankiai vertins gimnazijos mikroklimatą.  Bus aktyviai dalyvaujama kitų mokymo įstaigų organizuojamuose renginiuose.  Kokybiškai bendradarbiausime su įvairiais partneriais.  Aktyviai dalyvausime įvairių partnerių organizuojamose akcijose, konkursuose ir programose.  Bus teikiamos paraiškos dėl dalyvavimo ir dalyvausime tarptautiniuose projektuose ir konkursuose.  Bus sukurtos naujos šiuolaikiškos edukacinės erdvės.  Tėvai aktyviau dalyvaus gimnazijos veikloje. | | | | | |

**XI. PLANO ĮGYVENDINIMO STEBĖSENOS PROCESAS**

Strateginio plano stebėsena atliekama viso proceso metu ir visais lygiais.

Strateginio planavimo grupė plano projektą pristato gimnazijos bendruomenei, gimnazijos tarybai. Tokiu būdu bendruomenė turi galimybę teikti siūlymus bei pageidavimus.

Gimnazijos direktorius stebi ir įvertina, ar gimnazija įgyvendina strateginius tikslus ir programas, ar darbuotojai įvykdė pavestus uždavinius, ar vykdomų programų priemonės yra efektyvios ir atitinkamai patikslina strateginius veiklos planus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pritarta 2021 m. sausio 12 d. Gimnazijos tarybos posėdyje protokolas Nr.3

Aptarta 2021 m. sausio 22 d. mokytojų tarybos posėdyje protokolas Nr. T-2

Pritarta 2021 m. sausio 12 d. Gimnazijos tarybos posėdyje protokolas Nr. 3

Aptarta 2021 m. sausio 22 d. Mokytojų tarybos posėdyje protokolas Nr.T-2